REPUBLIKA SRBIJA

NARODNA SKUPŠTINA

01 Broj 06-2/543-21

23. decembar 2021. godine

B e o g r a d

**Z A P I S N I K**

**ČETRNAESTE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 21, 22. I 23. DECEMBRA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika konstatovao da sednici prisustvuje 112 narodnih poslanika, a primenom elektronskog sistema za glasanje utvrđeno je da je u sali prisutno 159 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od Ministarstva spoljnih poslova i predsednika Vlade, dr Amela Lukač Zoranić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od ministra privrede, ministra trgovine, turizma i telekomunikacija i predsednika Vlade i prof. dr Ljubiša Stojmirović, predstavnik Poslaničke grupe „Aleksandar Vučić - za našu decu“ - od predsednika Vlade, predsednika Narodne skupštine i ministra poljoprivrede, šumarstva i vodoprivrede.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Dušan Bajatović, Nenad Baroš, dr Marko Bogdanović, Jelisaveta Veljković, Sonja Vlahović, Mladen Grujić, Vladimir Đukanović, Milan Đurica, Ninoslav Erić, mr Jadranka Jovanović, Ana Karadžić, Dragomir Karić, Jovan Kolundžija, Marijana Krajnović, Nikola Lazić, dr Darko Laketić, Janko Langura, Sofija Maksimović, Jelena Mijatović, Marko Mladenović, Olivera Nedeljković, prof. dr Aleksandra Pavlović Marković, Mira Petrović, Milena Popović, Misala Pramenković, Dragana Radinović, prof. dr Goran Tasić, Toma Fila, Srbislav Filipović, Ana Čarapić, Aco Petrović, Ljiljana Kuzmanović-Vujaković, Marina Mirković, Mina Kitanović, Nikola Kožović, Daniel Đivanović, Jelena Stevanović, Jelena Katić i Momčilo Vuksanović.

Narodna skupština je, većinom glasova, usvojila: Zapisnik Sedme sednice Drugog redovnog zasedanja Narodne skupštine Republike Srbije u 2021. godini, održane 23, 24. i 26. novembra 2021. godine (od 177 prisutnih narodnih poslanika, 167 je glasalo za, a 10 nije glasalo), Zapisnik Osme sednice Drugog redovnog zasedanja Narodne skupštine Republike Srbije u 2021. godini, održane 25. novembra 2021. godine (od 177 prisutnih narodnih poslanika, 168 je glasalo za, a devet nije glasalo), Zapisnik Devete sednice Drugog redovnog zasedanja Narodne skupštine Republike Srbije u 2021. godini, održane 2. decembra 2021. godine (od 178 prisutnih narodnih poslanika, 170 je glasalo za, a osam nije glasalo) i Zapisnik Desete sednice Drugog redovnog zasedanja Narodne skupštine Republike Srbije u 2021. godini, održane 29. novembra 2021. godine (od 179 prisutnih narodnih poslanika, 171 je glasao za, a osam nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za stavljanje na dnevni red akata po hitnom postupku, Narodna skupština je prihvatila: predlog Odbora za kulturu i informisanje da se, po hitnom postupku, stavi na dnevni red Lista kandidata za člana Saveta regulatornog tela za elektronske medije, koju je podneo Narodnoj skupštini 14. decembra 2021. godine (od 179 prisutnih narodnih poslanika, 169 je glasalo za, a deset nije glasalo), predlog Vlade da se, po hitnom postupku, stavi na dnevni red Predlog zakona o izmeni Zakona o privremenom uređivanju načina naplate takse za javni medijski servis, koji je podnela Narodnoj skupštini 17. decembra 2021. godine (od 179 prisutnih narodnih poslanika, 166 je glasalo za, jedan protiv, a 12 nije glasalo) i predlog Vlade da se, po hitnom postupku, stavi na dnevni red Predlog zakona o izmeni i dopunama Zakona o javnim medijskim servisima, koji je podnela Narodnoj skupštini 17. decembra 2021. godine (od 179 prisutnih narodnih poslanika, 170 je glasalo za, a devet nije glasalo).

Izjašnjavajući se o predlozima za dopunu predloženog dnevnog reda, Narodna skupština nije prihvatila predloge narodnog poslanika Miodraga Linte da se dnevni red sednice dopuni tačkama: Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (nakon obrazloženja narodnog poslanika Miodraga Linte, od 175 prisutnih narodnih poslanika, osam je glasalo za, a 167 nije glasalo) i Predlog zakona o izmenama i dopunama Zakona o pravima boraca, vojnih invalida, civilnih invalida rata i članova njihovih porodica, koji je podneo Narodnoj skupštini 12. maja 2021. godine (nakon obrazloženja narodnog poslanika Miodraga Linte, od 176 prisutnih narodnih poslanika, devet je glasalo za, a 167 nije glasalo).

Narodna skupština je, većinom glasova (od 176 prisutnih narodnih poslanika, 160 je glasalo za, a 16 nije glasalo), prihvatila predlog narodnog poslanika dr Aleksandra Martinovića da se obavi

**1. zajednički načelni i jedinstveni pretres o:**

**- Predlogu zakona o inovacionoj delatnosti**, koji je podnela Vlada (broj 011-2069/21 od 19. novembra 2021. godine),

**- Predlogu zakona o izmenama i dopunama Zakona o prosvetnoj inspekciji**, koji je podnela Vlada (broj 011-2150/21 od 26. novembra 2021. godine),

**- Predlogu zakona o izmenama i dopunama Zakona o osnovnom obrazovanju i vaspitanju**, koji je podnela Vlada (broj 011-2149/21 od 26. novembra 2021. godine),

**- Predlogu zakona o izmenama i dopunama Zakona o osnovama sistema obrazovanja i vaspitanja**, koji je podnela Vlada (broj 011-2148/21 od 26. novembra 2021. godine),

**-** **Predlogu zakona o izmenama i dopunama Zakona o predškolskom vaspitanju i obrazovanju**, koji je podnela Vlada (broj 011-2147/21 od 26. novembra 2021. godine),

**- Predlogu zakona o izmenama i dopunama Zakona o srednjem obrazovanju i vaspitanju**, koji je podnela Vlada (broj 011-2146/21 od 26. novembra 2021. godine),

**-** **Predlogu zakona o kulturnom nasleđu**, koji je podnela Vlada (broj 011-2145/21 od 26. novembra 2021. godine),

**-** **Predlogu zakona o izmeni i dopuni Zakona o elektronskim medijima**, koji je podnela Vlada (broj 011-2210/21 od 3. decembra 2021. godine),

**- Predlogu zakona o izmeni Zakona o privremenom uređivanju načina naplate takse za javni medijski servis**, koji je podnela Vlada (broj 011-2361/21 od 17. decembra 2021. godine),

**- Predlogu zakona o izmeni i dopunama Zakona o javnim medijskim servisima**, koji je podnela Vlada (broj 011-2360/21 od 17. decembra 2021. godine) i

**-** **Predlogu zakona o potvrđivanju Sporazuma između Vlade Republike Srbije i Evropske unije o učešću Republike Srbije u programu Kreativna Evropa (2021-2027)**, koji je podnela Vlada (broj 011-2211/21 od 3. decembra 2021. godine);

**2. zajednički načelni i jedinstveni pretres o:**

**- Predlogu zakona o tržištu kapitala**, koji je podnela Vlada (broj 011-2215/21 od 3. decembra 2021. godine),

**- Predlogu zakona o izmenama i dopunama Zakona o elektronskom fakturisanju**, koji je podnela Vlada (broj 011-2213/21 od 3. decembra 2021. godine),

**- Predlogu zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2**, koji je podnela Vlada (broj 011-2212/21 od 3. decembra 2021. godine),

**- Predlogu zakona o izmenama i dopuni Zakona o posebnim ovlašćenjima radi efikasne zaštite prava intelektualne svojine**, koji je podnela Vlada (broj 011-2214/21 od 3. decembra 2021. godine),

**- Predlogu zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za Projektni zajam - Univerzitetska infrastruktura**, koji je podnela Vlada (broj 011-2218/21 od 3. decembra 2021. godine),

**- Predlogu zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br. 27 Loznica - Valjevo - Lazarevac, deonica Iverak - Lajkovac (veza sa autoputem E-763 Beograd - Požega)**, **između kineske Export-Import banke, kao Zajmodavca i Republike Srbije koju zastupa Vlada Republike Srbije postupajući preko Ministarstva finansija, kao Zajmoprimca**, koji je podnela Vlada (broj 011-2217/21 od 3. decembra 2021. godine) i

**- Predlogu zakona o potvrđivanju Sporazuma između Vlade Republike Srbije i Vlade Kraljevine Kambodže o ukidanju viza za nosioce diplomatskih i službenih pasoša**, koji je podnela Vlada (broj 011-2216/21 od 3. decembra 2021. godine);

**3. zajednički jedinstveni pretres o:**

**- Listi kandidata za člana Saveta Regulatornog tela za elektronske medije**, koju je podneo Odbor za kulturu i informisanje (broj 02-1866/21 od 30. novembra 2021. godine) i

**- Listi kandidata za člana Saveta Regulatornog tela za elektronske medije**, koju je podneo Odbor za kulturu i informisanje (broj 02-2053/21 od 14. decembra 2021. godine).

Narodna skupština je, većinom glasova (od 178 prisutnih narodnih poslanika, 163 su glasala za, a 15 nije glasalo), utvrdila dnevni red Četrnaeste sednice Drugog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

**1. Predlog zakona o inovacionoj delatnosti**, koji je podnela Vlada (broj 011-2069/21 od 19. novembra 2021. godine)

**2. Predlog zakona o izmenama i dopunama Zakona o prosvetnoj inspekciji**, koji je podnela Vlada (broj 011-2150/21 od 26. novembra 2021. godine)

**3. Predlog zakona o izmenama i dopunama Zakona o osnovnom obrazovanju i vaspitanju**, koji je podnela Vlada (broj 011-2149/21 od 26. novembra 2021. godine)

**4. Predlog zakona o izmenama i dopunama Zakona o osnovama sistema obrazovanja i vaspitanja**, koji je podnela Vlada (broj 011-2148/21 od 26. novembra 2021. godine)

**5. Predlog zakona o izmenama i dopunama Zakona o predškolskom vaspitanju i obrazovanju**, koji je podnela Vlada (broj 011-2147/21 od 26. novembra 2021. godine)

**6. Predlog zakona o izmenama i dopunama Zakona o srednjem obrazovanju i vaspitanju**, koji je podnela Vlada (broj 011-2146/21 od 26. novembra 2021. godine)

**7. Predlog zakona o tržištu kapitala**, koji je podnela Vlada (broj 011-2215/21 od 3. decembra 2021. godine)

**8. Predlog zakona o izmenama i dopunama Zakona o elektronskom fakturisanju**, koji je podnela Vlada (broj 011-2213/21 od 3. decembra 2021. godine)

**9. Predlog zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2**, koji je podnela Vlada (broj 011-2212/21 od 3. decembra 2021. godine)

**10. Predlog zakona o izmenama i dopuni Zakona o posebnim ovlašćenjima radi efikasne zaštite prava intelektualne svojine**, koji je podnela Vlada (broj 011-2214/21 od 3. decembra 2021. godine)

**11. Predlog zakona o kulturnom nasleđu**, koji je podnela Vlada (broj 011-2145/21 od 26. novembra 2021. godine)

**12. Predlog zakona o izmeni i dopuni Zakona o elektronskim medijima**, koji je podnela Vlada (broj 011-2210/21 od 3. decembra 2021. godine)

**13. Predlog zakona o potvrđivanju Sporazuma između Vlade Republike Srbije i Evropske unije o učešću Republike Srbije u programu Kreativna Evropa (2021-2027)**, koji je podnela Vlada (broj 011-2211/21 od 3. decembra 2021. godine)

**14. Predlog zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za Projektni zajam - Univerzitetska infrastruktura**, koji je podnela Vlada (broj 011-2218/21 od 3. decembra 2021. godine)

**15. Predlog zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br. 27 Loznica - Valjevo - Lazarevac, deonica Iverak - Lajkovac (veza sa autoputem E-763 Beograd - Požega)**, **između kineske Export-Import banke, kao Zajmodavca i Republike Srbije koju zastupa Vlada Republike Srbije postupajući preko Ministarstva finansija, kao Zajmoprimca**, koji je podnela Vlada (broj 011-2217/21 od 3. decembra 2021. godine)

**16. Predlog zakona o potvrđivanju Sporazuma između Vlade Republike Srbije i Vlade Kraljevine Kambodže o ukidanju viza za nosioce diplomatskih i službenih pasoša**, koji je podnela Vlada (broj 011-2216/21 od 3. decembra 2021. godine)

**17. Lista kandidata za člana Saveta Regulatornog tela za elektronske medije**, koju je podneo Odbor za kulturu i informisanje (broj 02-1866/21 od 30. novembra 2021. godine)

**18. Lista kandidata za člana Saveta Regulatornog tela za elektronske medije**, koju je podneo Odbor za kulturu i informisanje (broj 02-2053/21 od 14. decembra 2021. godine)

**19. Predlog zakona o izmeni Zakona o privremenom uređivanju načina naplate takse za javni medijski servis**, koji je podnela Vlada (broj 011-2361/21 od 17. decembra 2021. godine)

**20.** **Predlog zakona o izmeni i dopunama Zakona o javnim medijskim servisima**, koji je podnela Vlada (broj 011-2360/21 od 17. decembra 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Branko Ružić, prvi potpredsednik Vlade i ministar prosvete, nauke i tehnološkog razvoja, Maja Gojković, potpredsednica Vlade i ministar kulture i informisanja, prof. dr Zorana Mihajlović, potpredsednica Vlade i ministar rudarstva i energetike, prof. dr Marijana Dukić Mijatović, prof. dr Ivica Radović i Zoran Kasalović, državni sekretari u Ministarstvu prosvete, nauke i tehnološkog razvoja, Jovanka Atanacković, državna sekretarka u Ministarstvu rudarstva i energetike, dr Saša Lazović i dr Saša Stojanović, vršioci dužnosti pomoćnika ministra prosvete, nauke i tehnološkog razvoja, Danijela Vanušić, Slavica Trifunović i Stanko Blagojević, vršioci dužnosti pomoćnika ministara kulture i informisanja, Vukica Kilibarda, vršilac dužnosti sekretara Ministarstva kulture i informisanja, Jasmina Jovanović, dr Milan Pašić i Miloš Blagojević, pomoćnici ministra prosvete, nauke i tehnološkog razvoja, Zoran Ilić, vršilac dužnosti pomoćnika ministara rudarstva i energetike, Tatjana Đurđević Stepanić, šef Odseka za pravne poslove u Ministarstvu prosvete, nauke i tehnološkog razvoja, Gordana Predić, posebni savetnik ministra kulture i informisanja i Dejan Stojanović, viši savetnik u Ministarstvu kulture i informisanja.

Zatim je Narodna skupština prešla na **zajednički načelni i jedinstveni pretres o predlozima zakona iz tačkaka od 1. do 6, 11. do 13, 19. i 20. dnevnog reda**.

Predsednik je, saglasno članu 157. stav 2. i članu 170. stav 1. Poslovnika, otvorio zajednički načelni i jedinstveni pretres o:

**- Predlogu zakona o inovacionoj delatnosti,**

**- Predlogu zakona o izmenama i dopunama Zakona o prosvetnoj inspekciji,**

**- Predlogu zakona o izmenama i dopunama Zakona o osnovnom obrazovanju i vaspitanju,**

**- Predlogu zakona o izmenama i dopunama Zakona o osnovama sistema obrazovanja i vaspitanja,**

**- Predlogu zakona o izmenama i dopunama Zakona o predškolskom vaspitanju i obrazovanju,**

**- Predlogu zakona o izmenama i dopunama Zakona o srednjem obrazovanju i vaspitanju,**

**- Predlogu zakona o kulturnom nasleđu,**

**- Predlogu zakona o izmeni i dopuni Zakona o elektronskim medijima,**

**- Predlogu zakona o izmeni Zakona o privremenom uređivanju načina naplate takse za javni medijski servis,**

**- Predlogu zakona o izmeni i dopunama Zakona o javnim medijskim servisima i**

**- Predlogu zakona o potvrđivanju Sporazuma između Vlade Republike Srbije i Evropske unije o učešću Republike Srbije u programu Kreativna Evropa (2021-2027)**.

Uvodno izlaganje o predlozima zakona podneli su predstavnici predlagača Branko Ružić, prvi potpredsednik Vlade i ministar prosvete, nauke i tehnološkog razvoja i Maja Gojković, potpredsednica Vlade i ministar kulture i informisanja.

U zajedničkom načelnom i jedinstvenom pretresu učestvovali su narodni poslanici: Sandra Božić, izvestilac Odbora za kulturu i informisanje, (povodom čijeg izlaganja se za reč javila ministar Maja Gojković), Jelena Žarić Kovačević, izvestilac Odbora za ustavna pitanja i zakonodavstvo, prof. dr Marko Atlagić, izvestilac Odbor za obrazovanje, nauku, tehnološki razvoj i informatičko društvo, Elvira Kovač, izvestilac Odbora za evropske integracije, prof. dr Jahja Fehratović, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Šaip Kamberi, predsednik Poslaničke grupe UJEDINjENA DOLINA - SDA SANDžAKA (zatim su se za reč po Poslovniku javili narodni poslanici: Života Starčević - ukazao na povredu člana 107. Poslovnika, Miloš Terzić - ukazao na povredu člana 108. Poslovnika, Marijan Rističević - ukazao na povredu čl. 106. i 107, a u vezi sa članom 108. Poslovnika; potom su se za reč javili ministri Maja Gojković i Branko Ružić, nakon čega je ministru Branku Ružiću replicirao narodni poslanik Šaip Kamberi, potom je na povredu člana 27. Poslovnika ukazao narodni poslanik Đorđe Komlenski, zatim se za reč javio ministar Branko Ružić), Života Starčević, zamenik predsednika Poslaničke grupe JEDINSTVENA SRBIJA (JS), Samira Ćosović, predstavnik Poslaničke grupe Socijaldemokratska partija Srbije, Stefan Krkobabić, predstavnik Poslaničke grupe PUPS - „Tri P“, posle čega je predsedavajuća Elvira Kovač, potpredsednik Narodne skupštine, odredila pauzu u trajanju od jednog časa.

Posle pauze, sednica je nastavljena u 15 časova i 5 minuta.

U nastavku načelnog i jedinstvenog pretresa učestvovali su narodni poslanici: Nandor Kiš, predstavnik Poslaničke grupe SAVEZ VOJVOĐANSKIH MAĐARA, prof. dr Žarko Obradović, predstavnik Poslaničke grupe SOCIJALISTIČKA PARTIJA SRBIJE (SPS), Miloš Terzić, predstavnik Poslaničke grupe „Aleksandar Vučić - za našu decu“, Samir Tandir, Enis Imamović (nakon čega su se za repliku javili narodni poslanici Marijan Rističević, Miloš Terzić i prof. dr Jahja Fehratović, a potom je na povredu čl. 106, 107. i 108. Poslovnika ukazao narodni poslanik prof. dr Marko Atlagić), Nebojša Bakarec, Nataša Mihailović-Vacić, Slavenko Unković, dr Emeše Uri, Đorđe Milićević, Milija Miletić, prof. dr Vladimir Marinković i Sanja Jefić Branković.

Zatim je predsedavajuća, u skladu sa članom 98. stav 4. Poslovnika, zaključila zajednički načelni i jedinstveni pretres o predlozima zakona iz tačaka od 1. do 6, 11. do 13, 19. i 20. dnevnog reda.

Prvog dana rada, sednica je završena u 18,00 časova.

**Drugi dan rada – 22. decembar 2021. godine**

Sednica je počela u 10 časova i 15 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuju 92 narodna poslanika, a primenom elektronskog sistema za glasanje utvrđeno je da je u sali prisutno 97 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Dušan Bajatović, Aređend Bajrami, dr Dragana Barišić, Nenad Baroš, Nadije Bećiri, Žarko Bogatinović, dr Marko Bogdanović, Josip Broz, Jelisaveta Veljković, Sonja Vlahović, Nikola Vojinović, mr Danijela Vujičić, Mladen Grujić, Vladimir Đukanović, Milan Đurica, Ninoslav Erić, Vladan Zagrađanin, Enis Imamović, Krsto Janjušević, Marija Jevđić, mr Jadranka Jovanović, doc. dr Mihailo Jokić, Nikola Jolović, Šaip Kamberi, Ana Karadžić, Dragomir Karić, Goran Kovačević, Jovan Kolundžija, Đorđe Komlenski, Marijana Krajnović, Selma Kučević, Nikola Lazić, dr Darko Laketić, Janko Langura, Nataša Ljubišić, Sofija Maksimović, Vladica Maričić, Uglješa Marković, Veroljub Matić, Rajka Matović, Jelena Mijatović, Nenad Mitrović, Marko Mladenović, Olivera Nedeljković, prof. dr Žarko Obradović, Jasmina Obradović, prof. dr Aleksandra Pavlović Marković, Biljana Pantić Pilja, dr Balint Pastor, Goran Pekarski, Mira Petrović, Tamara Pilipović, Milena Popović, Marina Raguš, Katarina Rakić, Momir Stojilković, hadži Milorad Stošić, prof. dr Goran Tasić, Smilja Tišma, Slavenko Unković, dr Emeše Uri, Toma Fila, Srbislav Filipović, Mirsad Hodžić, Ana Čarapić, Aleksandar Čotrić, Aco Petrović, Ljiljana Kuzmanović-Vujaković, Marina Mirković, Mina Kitanović, Nikola Kožović, Daniel Đivanović, Jelena Stevanović, Momčilo Vuksanović i Ratko Nikolić.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Branko Ružić, prvi potpredsednik Vlade i ministar prosvete, nauke i tehnološkog razvoja, Siniša Mali, ministar finansija, Anđelka Atanasković, ministar privrede, Tomislav Momirović, ministar građevinarstva, saobraćaja i infrastrukture, Nikola Selaković, ministar spoljnih poslova, Saša Stevanović i Slavica Savičić, državni sekretari u Ministarstvu finansija, Biljana Vuksanović, državni sekretar u Ministarstvu građevinarstva, saobraćaja i infrastrukture, Sonja Talijan, pomoćnik ministra finansija, Dušan Vučković, pomoćnik ministra privrede, Ognjen Popović, vršilac dužnosti pomoćnika ministra finansija, Milutin Đurović i Aleksandar Jović, vršioci dužnosti pomoćnika ministra prosvete, nauke i tehnološkog razvoja, Vera Vukićević, vršilac dužnosti pomoćnika ministra spoljnih poslova, Vladimir Marić, direktor Zavoda za intelektualnu svojinu, Ana Tripović, direktor Uprave za javni dug u Ministarstvu finansija, Olivera Zdravković, načelnik Odeljenja u Ministarstvu finansija, Nebojša Vušurović, načelnik Odeljenja za viznu politiku u Ministarstvu spoljnih poslova i Aleksandra Dragović Delić, rukovodilac Grupe u Ministarstvu finansija.

Zatim je Narodna skupština nastavila rad i prešla na **zajednički načelni i jedinstveni pretres o predlozima zakona iz tačaka od 7. do 10. i 14. do 16. dnevnog reda**.

Predsedavajući dr Vladimir Orlić, potpredsednik Narodne skupštine je, saglasno članu 157. stav 2. i članu 170. stav 1. Poslovnika, otvorio zajednički načelni i jedinstveni pretres o:

**- Predlogu zakona o tržištu kapitala**,

**- Predlogu zakona o izmenama i dopunama Zakona o elektronskom fakturisanju**,

**- Predlogu zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2**,

**- Predlogu zakona o izmenama i dopuni Zakona o posebnim ovlašćenjima radi efikasne zaštite prava intelektualne svojine**,

**- Predlogu zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za Projektni zajam - Univerzitetska infrastruktura**,

**- Predlogu zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br. 27 Loznica - Valjevo - Lazarevac, deonica Iverak - Lajkovac (veza sa autoputem E-763 Beograd - Požega)**, **između kineske Export-Import banke, kao Zajmodavca i Republike Srbije koju zastupa Vlada Republike Srbije postupajući preko Ministarstva finansija, kao Zajmoprimca** i

**- Predlogu zakona o potvrđivanju Sporazuma između Vlade Republike Srbije i Vlade Kraljevine Kambodže o ukidanju viza za nosioce diplomatskih i službenih pasoša**.

Uvodno izlaganje o predlozima zakona podneo je predstavnik predlagača Siniša Mali, ministar finansija.

U zajedničkom načelnom i jedinstvenom pretresu učestvovali su narodni poslanici: Elvira Kovač, izvestilac Odbora za evropske integracije, dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Jelena Žarić Kovačević, izvestilac Odbora za ustavna pitanja i zakonodavstvo, Veroljub Arsić, izvestilac Odbora za privredu, regionalni razvoj, trgovinu, turizam i energetiku, Misala Pramenković, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije, Vojislav Vujić, predstavnik Poslaničke grupe JEDINSTVENA SRBIJA (JS) (nakon čijeg izlaganja se za reč javio ministar Siniša Mali), Akoš Ujhelji, predstavnik Poslaničke grupe SAVEZ VOJVOĐANSKIH MAĐARA (povodom čijeg izlaganja se za reč javio ministar Siniša Mali), Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Vuk Mirčetić, predstavnik Poslaničke grupe „Aleksandar Vučić - za našu decu“, Samir Tandir, Vladan Glišić (potom su međusobne replike razmenili narodni poslanici Vuk Mirčetić i Vladan Glišić), Aleksandar Mirković, Jasmina Karanac, dr Nina Pavićević, Milija Miletić (povodom čijeg izlaganja se za reč javila predstavnik predlagača Anđelka Atanasković, ministar privrede), Zoran Bojanić, Radovan Arežina i dr Aleksandra Tomić (zatim je predsedavajući Radovan Tvrdišić, potpredsednik Narodne skupštine, odredio pauzu u trajanju od jednog časa).

Nakon pauze, sednica je nastavljena u 15 časova i 10 minuta.

Predsedavajući dr Vladimir Orlić, potpredsednik Narodne skupštine je, saglasno članu 98. stav 4. Poslovnika, zaključio zajednički načelni i jedinstveni pretres o predlozima zakona iz tačaka od 7. do 10. i 14. do 16. dnevnog reda.

Zatim je Narodna skupština nastavila rad i prešla na **zajednički jedinstveni pretres o predlozima akata iz tačaka 17. i 18. dnevnog reda**.

Predsedavajući dr Vladimir Orlić, potpredsednik Narodne skupštine je, shodno čl. 192. stav 3. i 157. stav 2. Poslovnika, otvorio zajednički jedinstveni pretres o:

**- Listi kandidata za člana Saveta Regulatornog tela za elektronske medije** (broj 02-1866/21 od 30. novembra 2021. godine) i

**- Listi kandidata za člana Saveta Regulatornog tela za elektronske medije** (broj 02-2053/21 od 14. decembra 2021. godine).

U zajedničkom jedinstvenom pretresu, učestvovali su narodni poslanici: Sandra Božić, izvestilac Odbora za kulturu i informisanje, dr Amela Lukač Zoranić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Nataša Mihailović-Vacić, zamenik predsednika Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Sandra Božić, izvestilac Odbora za kulturu i informisanje, dr Uglješa Mrdić, predstavnik Poslaničke grupe „Aleksandar Vučić - za našu decu“, Samir Tandir, Vladan Glišić, Marijan Rističević, Danijela Veljović, Snežana Paunović i Veroljub Arsić, nakon čega je predsednik zaključio zajednički jedinstveni pretres o predlozima akata iz tačaka 17. i 18. dnevnog reda.

\* \*

\*

Predsednik je, saglasno članu 90. stav 2. Poslovnika, obavestio da je, na osnovu člana 101. stav 1. Poslovnika, prekinuo rad Četrnaeste sednice Drugog redovnog zasedanja Narodne skupštine Republike Srbije u 2021. godini, radi održavanja Petnaeste sednice Drugog redovnog zasedanja Narodne skupštine Republike Srbije u 2021. godini, koja je sazvana za 23. decembar 2021. godine, sa početkom u 10,00 časova i istovremeno je, u skladu sa članom 101. stav 5. Poslovnika, obavestio da će o nastavku prekinute sednice narodni poslanici biti blagovremeno obavešteni.

\* \*

\*

Drugog dana rada, sednica je završena u 18,00 časova.

**Treći dan rada – 23. decembar 2021. godine**

Sednica je počela u 15 časova i 10 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Branko Ružić, prvi potpredsednik Vlade i ministar prosvete, nauke i tehnološkog razvoja, Maja Gojković, potpredsednica Vlade i ministar kulture i informisanja, Siniša Mali, ministar finansija, dr Saša Stojanović, vršilac dužnosti pomoćnika ministra prosvete, nauke i tehnološkog razvoja, Slavica Trifunović, vršilac dužnosti pomoćnika ministra kulture i informisanja, Tatjana Đurđević Stepanić, šef Odseka za pravni poslove u Ministarstvu prosvete, nauke i tehnološkog razvoja i Gordana Predić, posebni savetnik ministra kulture i informisanja.

Zatim je Narodna skupština nastavila rad i prešla na pretres u pojedinostima o **4. tački dnevnog reda - PREDLOGU ZAKONA O IZMENAMA I DOPUNAMA ZAKONA O OSNOVAMA SISTEMA OBRAZOVANjA I VASPITANjA**.

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Sastavni deo Predloga zakona postao je Amandman Odbora za obrazovanje, nauku, tehnološki razvoj i informatičko društvo na član 50.

U pretresu o Amandmanu na član 50. koji je podneo Odbor za obrazovanje, nauku, tehnološki razvoj i informatičko društvo, učestvovali su narodni poslanici: prof. dr Marko Atlagić, Nataša Jovanović, Lav- Grigorije Pajkić i Nataša Mihailović-Vacić.

Zatim je predsedavajući zaključio pretres Predloga zakona u pojedinostima i obavestio narodne poslanike da će Narodna skupština u Danu za glasanje odlučivati o Predlogu zakona.

Zatim je Narodna skupština nastavila rad i prešla na pretres u pojedinostima o **6. tački dnevnog reda - PREDLOGU ZAKONA O IZMENAMA I DOPUNAMA ZAKONA O SREDNjEM OBRAZOVANjU I VASPITANjU**

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Sastavni deo Predloga zakona postao je Amandman Odbora za obrazovanje, nauku, tehnološki razvoj i informatičko društvo na član 28.

U pretresu o Amandmanu na član 28, koji je podneo Odbor za obrazovanje, nauku, tehnološki razvoj i informatičko društvo, učestvovali su narodni poslanici: dr Uglješa Mrdić, Viktor Jevtović i Nenad Filipović.

Zatim je predsedavajući zaključio pretres Predloga zakona u pojedinostima i obavestio da će Narodna skupština u Danu za glasanje odlučivati o Predlogu zakona.

Potom je Narodna skupština nastavila rad i prešla na pretres u pojedinostima o **7. tački dnevnog reda - PREDLOGU ZAKONA O TRŽIŠTU KAPITALA**.

Predsedavajući dr Vladimir Orlić, potpredsednik Narodne skupštine je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani narodnog poslanika Zorana Tomića na čl. 113. i 154.

U pretresu o Amandmanu na član 113, koji je podneo narodni poslanik Zoran Tomić, učestvovali su narodni poslanici: Adam Šukalo, Vladica Maričić i prof. dr Vladimir Marinković.

U pretresu o Amandmanu na član 154, koji je podneo narodni poslanik Zoran Tomić, učestvovali su podnosilac Amandmana i narodni poslanik Bratimir Vasiljević, nakon čega je predsedavajući zaključio pretres Predloga zakona u pojedinostima i obavestio narodne poslanike da će Narodna skupština u Danu za glasanje odlučivati o Predlogu zakona.

Zatim je Narodna skupština prešla na pretres u pojedinostima o **12. tački dnevnog reda - PREDLOGU ZAKONA O IZMENI I DOPUNI ZAKONA O ELEKTRONSKIM MEDIJIMA.**

Predsedavajući dr Vladimir Orlić, potpredsednik Narodne skupštine je, saglasno članu 157. stav 3. Poslovnika, otvorio pretres Predloga zakona u pojedinostima.

U pretresu o Amandmanu na član 1, koji su zajedno podneli narodni poslanici Marijan Rističević i Đorđe Komlenski, učestvovali su narodni poslanici: Marijan Rističević, Aleksandar Marković, Milija Miletić i Borisav Kovačević.

Zatim je predsedavajući zaključio pretres Predloga zakona u pojedinostima i obavestio da će Narodna skupština u Danu za glasanje odlučivati o Predlogu zakona u načelu, o podnetom Amandmanu i o Predlogu zakona u celini.

Predsedavajući je, saglasno članu 87. stav 5. Poslovnika, odredio četvrtak, 23. decembar 2021. godine, sa početkom u 18,00 časova, kao Dan za glasanje o tačkama dnevnog reda Četrnaeste sednice Drugog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 169 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O INOVACIONOJ DELATNOSTI**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o inovacionoj delatnosti, u celini.

**2. tačka dnevnog reda – PREDLOG ZAKONA O IZMENAMA I DOPUNAMA ZAKONA O PROSVETNOJ INSPEKCIJI**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o izmenama i dopunama Zakona o prosvetnoj inspekciji, u celini.

**3. tačka dnevnog reda – PREDLOG ZAKONA O IZMENAMA I DOPUNAMA ZAKONA O OSNOVNOM OBRAZOVANjU I VASPITANjU**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 172 prisutna narodna poslanika, 171 je glasao za, a jedan nije glasao), usvojila Predlog zakona o izmenama i dopunama Zakona o osnovnom obrazovanju i vaspitanju, u celini.

**4. tačka dnevnog reda – PREDLOG ZAKONA O IZMENAMA I DOPUNAMA ZAKONA O OSNOVAMA SISTEMA OBRAZOVANjA I VASPITANjA**

Narodna skupština je, jednoglasno (od 172 prisutna narodna poslanika, 172 su glasala za), prihvatila Predlog zakona, u načelu.

Narodna skupština nije prihvatila Amandman na član 9. koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami (od 172 prisutna narodna poslanika, četiri su glasala za, četiri protiv, a 164 nisu glasala).

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o izmenama i dopunama Zakona o osnovama sistema obrazovanja i vaspitanja, u celini.

**5. tačka dnevnog reda – PREDLOG ZAKONA O IZMENAMA I DOPUNAMA ZAKONA O PREDŠKOLSKOM VASPITANjU I OBRAZOVANjU**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 172 prisutna narodna poslanika, 171 je glasao za, a jedan nije glasao), usvojila Predlog zakona o izmenama i dopunama Zakona o predškolskom vaspitanju i obrazovanju, u celini.

**6. tačka dnevnog reda – PREDLOG ZAKONA O IZMENAMA I DOPUNAMA ZAKONA O SREDNjEM OBRAZOVANjU I VASPITANjU**

Pošto je Narodna skupština obavila pretres Predloga zakona u načelu i u pojedinostima, a s obzirom na to da je podneti Amandman postao sastavni deo Predloga zakona, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o izmenama i dopunama Zakona o srednjem obrazovanju i vaspitanju, u celini.

**7. tačka dnevnog reda – PREDLOG ZAKONA O TRŽIŠTU KAPITALA**

Pošto je Narodna skupština obavila pretres Predloga zakona u načelu i u pojedinostima, a s obzirom na to da su podneti amandmani postali sastavni deo Predloga zakona, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o tržištu kapitala, u celini.

**8. tačka dnevnog reda – PREDLOG ZAKONA O IZMENAMA I DOPUNAMA ZAKONA O ELEKTRONSKOM FAKTURISANjU**

Narodna skupština je, većinom glasova (od 172 prisutna narodna poslanika, 171 je glasao za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 172 prisutna narodna poslanika, 172 su glasala za).

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o izmenama i dopunama Zakona o elektronskom fakturisanju, u celini.

**9. tačka dnevnog reda – PREDLOG ZAKONA O IZMENI I DOPUNI ZAKONA O UTVRĐIVANjU DRUGE GARANTNE ŠEME KAO MERA DODATNE PODRŠKE PRIVREDI USLED PRODUŽENOG NEGATIVNOG UTICAJA PANDEMIJE BOLESTI COVID-19 IZAZVANE VIRUSOM SARS-COV-2**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 172 prisutna narodna poslanika, 172 su glasala za), usvojila Predlog zakona o izmeni i dopuni Zakona o utvrđivanju druge garantne šeme kao mera dodatne podrške privredi usled produženog negativnog uticaja pandemije bolesti COVID-19 izazvane virusom SARS-CoV-2, u celini.

**10. tačka dnevnog reda – PREDLOG ZAKONA O IZMENAMA I DOPUNI ZAKONA O POSEBNIM OVLAŠĆENjIMA RADI EFIKASNE ZAŠTITE PRAVA INTELEKTUALNE SVOJINE**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 172 prisutna narodna poslanika, 171 je glasao za, a jedan je bio protiv) usvojila Predlog zakona o izmenama i dopuni Zakona o posebnim ovlašćenjima radi efikasne zaštite prava intelektualne svojine, u celini.

**11. tačka dnevnog reda – PREDLOG ZAKONA O KULTURNOM NASLEĐU**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 172 prisutna narodna poslanika, 171 je glasao za, a jedan nije glasao) usvojila Predlog zakona o kulturnom nasleđu, u celini.

**12. tačka dnevnog reda – PREDLOG ZAKONA O IZMENI I DOPUNI ZAKONA O ELEKTRONSKIM MEDIJIMA**

Narodna skupština je, većinom glasova (od 172 prisutna narodna poslanika, 171 je glasao za, a jedan nije glasao), prihvatila Predlog zakona, u načelu.

Narodna skupština nije prihvatila Amandman na član 1, koji su zajedno podneli narodni poslanici Marijan Rističević i Đorđe Komlenski (od 172 prisutna narodna poslanika, devet je glasalo za, jedan protiv, jedan se uzdržao, a 161 nije glasao).

Narodna skupština je, većinom glasova (od 172 prisutna narodna poslanika, 169 je glasalo za, jedan se uzdržao, a dva nisu glasala), usvojila Predlog zakona o izmeni i dopuni Zakona o elektronskim medijima, u celini.

**13. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I EVROPSKE UNIJE O UČEŠĆU REPUBLIKE SRBIJE U PROGRAMU KREATIVNA EVROPA (2021-2027)**

Narodna skupština je, većinom glasova svih narodnih poslanika (od 172 prisutna narodna poslanika, 170 je glasalo za, a dva nisu glasala), prihvatila Predlog zakona, u načelu.

Narodna skupština je, većinom glasova svih narodnih poslanika (od 172 prisutna narodna poslanika, 170 je glasalo za, a dva nisu glasala), posebno odlučila da postoji opšti interes za povratno dejstvo odredbe člana 6. tačka 2. Predloga zakona.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 173 prisutna narodna poslanika, 173 su glasala za).

Narodna skupština je, većinom glasova svih narodnih poslanika (od 173 prisutna narodna poslanika, 173 su glasala za), usvojila Predlog zakona o potvrđivanju Sporazuma između Vlade Republike Srbije i Evropske unije o učešću Republike Srbije u programu Kreativna Evropa (2021-2027), u celini.

**14. tačka dnevnog reda – PREDLOG ZAKONA O POTVRĐIVANjU OKVIRNOG SPORAZUMA O ZAJMU LD 2079 (2021) IZMEĐU BANKE ZA RAZVOJ SAVETA EVROPE I REPUBLIKE SRBIJE ZA PROJEKTNI ZAJAM - UNIVERZITETSKA INFRASTRUKTURA**

Narodna skupština je, većinom glasova svih narodnih poslanika (od 173 prisutna narodna poslanika, 172 su glasala za, a jedan nije glasao) usvojila Predlog zakona o potvrđivanju Okvirnog sporazuma o zajmu LD 2079 (2021) između Banke za razvoj Saveta Evrope i Republike Srbije za Projektni zajam - Univerzitetska infrastruktura, u celini.

**15. tačka dnevnog reda – PREDLOG ZAKONA O POTVRĐIVANjU SPORAZUMA O ZAJMU (ZAJAM ZA UGOVARANjE STRANOG PROJEKTA O IZGRADNjI) ZA PROJEKAT IZGRADNjE DRŽAVNOG PUTA 1.B REDA BR. 27 LOZNICA - VALjEVO - LAZAREVAC, DEONICA IVERAK - LAJKOVAC (VEZA SA AUTOPUTEM E-763 BEOGRAD - POŽEGA), IZMEĐU KINESKE EXPORT-IMPORT BANKE, KAO ZAJMODAVCA I REPUBLIKE SRBIJE KOJU ZASTUPA VLADA REPUBLIKE SRBIJE POSTUPAJUĆI PREKO MINISTARSTVA FINANSIJA, KAO ZAJMOPRIMCA**

Narodna skupština je, većinom glasova svih narodnih poslanika (od 172 prisutna narodna poslanika, 172 su glasala za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 172 prisutna narodna poslanika, 172 su glasala za).

Narodna skupština je, većinom glasova svih narodnih poslanika (od 172 prisutna narodna poslanika, 171 je glasao za, a jedan nije glasao), usvojila Predlog zakona o potvrđivanju Sporazuma o zajmu (Zajam za ugovaranje stranog projekta o izgradnji) za Projekat izgradnje državnog puta 1.B reda br. 27 Loznica - Valjevo - Lazarevac, deonica Iverak - Lajkovac (veza sa autoputem E-763 Beograd - Požega), između kineske Export-Import banke, kao Zajmodavca i Republike Srbije koju zastupa Vlada Republike Srbije postupajući preko Ministarstva finansija, kao Zajmoprimca, u celini.

**16. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE KRALjEVINE KAMBODžE O UKIDANjU VIZA ZA NOSIOCE DIPLOMATSKIH I SLUŽBENIH PASOŠA**

Narodna skupština je, većinom glasova svih narodnih poslanika (od 173 prisutna narodna poslanika, 171 je glasao za, a dva nisu glasala), usvojila Predlog zakona o potvrđivanju Sporazuma između Vlade Republike Srbije i Vlade Kraljevine Kambodže o ukidanju viza za nosioce diplomatskih i službenih pasoša, u celini.

**17. tačka dnevnog reda –** **LISTA KANDIDATA ZA ČLANA SAVETA REGULATORNOG TELA ZA ELEKTRONSKE MEDIJE (BROJ 02-1866/21 OD 30. NOVEMBRA 2021. GODINE)**

Narodna skupština je, većinom glasova od ukupnog broja narodnih poslanika, izabrala Radoja Kujovića za člana Saveta Regulatornog tela za elektronske medije, na predlog udruženja čiji su ciljevi ostvarivanje slobode izražavanja i zaštita dece (od 173 prisutna narodna poslanika, 172 su glasala za, a jedan nije glasao).

Narodna skupština nije izabrala Zorana Mirosavljevića za člana Saveta Regulatornog tela za elektronske medije, na predlog udruženja čiji su ciljevi ostvarivanje slobode izražavanja i zaštita dece (od 173 prisutna narodna poslanika, jedan je glasao za, a 172 nisu glasala).

**18. tačka dnevnog reda –** **LISTA KANDIDATA ZA ČLANA SAVETA REGULATORNOG TELA ZA ELEKTRONSKE MEDIJE (BROJ 02-2053/21 OD 14. DECEMBRA 2021. GODINE)**

Narodna skupština je, većinom glasova od ukupnog broja narodnih poslanika, izabrala dr Nemanju Tasića za člana Saveta Regulatornog tela za elektronske medije, na predlog univerziteta akreditovanih u Republici Srbiji, (od 174 prisutna narodna poslanika, 172 su glasala za, a dva nisu glasala).

Narodna skupština nije izabrala prof. dr Vesnu Baltezarević za člana Saveta Regulatornog tela za elektronske medije, na predlog univerziteta akreditovanih u Republici Srbiji (od 173 prisutna narodna poslanika, jedan je glasao za, jedan se uzdržao, a 171 nije glasao).

Zatim je predsednik Narodne skupštine, u ime narodnih poslanika i u svoje ime, čestitao članovima Saveta Regulatornog tela za elektronske medije na izboru i poželeo im puno uspeha u radu.

**19. tačka dnevnog reda – PREDLOG ZAKONA O IZMENI ZAKONA O PRIVREMENOM UREĐIVANjU NAČINA NAPLATE TAKSE ZA JAVNI MEDIJSKI SERVIS**

Narodna skupština je, većinom glasova (od 174 prisutna narodna poslanika, 172 su glasala za, a dva nisu glasala), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 174 prisutna narodna poslanika, 171 je glasao za, a tri nisu glasala).

Narodna skupština je, većinom glasova (od 174 prisutna narodna poslanika, 172 su glasala za, a dva nisu glasala), usvojila Predlog zakona o izmeni Zakona o privremenom uređivanju načina naplate takse za javni medijski servis, u celini.

**20. tačka dnevnog reda – PREDLOG ZAKONA O IZMENI I DOPUNAMA ZAKONA O JAVNIM MEDIJSKIM SERVISIMA**

Narodna skupština je, većinom glasova (od 174 prisutna narodna poslanika, 173 su glasala za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 174 prisutna narodna poslanika, 173 su glasala za, a jedan nije glasao).

Narodna skupština je, većinom glasova (od 174 prisutna narodna poslanika, 173 su glasala za, a jedan nije glasao), usvojila Predlog zakona o izmeni i dopunama Zakona o javnim medijskim servisima, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Četrnaestu sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 35 minuta.

GENERALNI SEKRETAR PREDSEDNIK

Veljko Odalović Ivica Dačić